
DR.30.4.2008  
 

 

3 

Tuan Yang di-Pertua:  Ahli Berhormat daripada Kinabatangan, tolong.  [Tepuk]  
Sewaktu Tuan Yang di-Pertua bercakap, tiada siapa yang dibenarkan untuk mengganggu.  
Itu peraturan tetap kita.  Sila, point of order.  

Tuan Gobind Singh Deo [Puchong]:  Tuan Speaker dengan izin Tuan Speaker, 
tadi apa yang diminta oleh Ahli Berhormat Bukit Gelugor, adalah perkara yang baru dan 
perlu dibawa kepada perhatian dewan ini.  Tuan Speaker harus memberi satu keputusan 
berkenaan dengan isu yang dibangkitkan oleh Ahli Berhormat Bukit Gelugor. 

Tuan Yang di-Pertua:  Yang Berhormat Puchong, Ahli-ahli Yang Berhormat. 

Tuan Gobind Singh Deo [Puchong]:  Saya belum habis lagi Tuan Speaker.  
Saya juga diberi hormat dan dibenarkan habis sebelum Tuan Speaker mencelah. 

Tuan Yang di-Pertua:  Yang Berhormat daripada Puchong, saya tahu apa yang 
Ahli Yang Berhormat akan cakap iaitu menyokong dengan cadangan Yang Berhormat Bukit 
Gelugor. 

Tuan Gobind Singh Deo [Puchong]:  Saya belum cakap lagi, biar saya cakap 
Tuan Speaker kalau boleh. Yang saya kata ialah yang Berhormat Bukit Gelugor 
menimbulkan isu yang baru. 

Tuan Yang di-Pertua:  Saya mahu dengar isu baru daripada Yang Berhormat 
Puchong ini.  Sila.  [Tepuk] 

Tuan Gobind Singh Deo [Puchong]:  Tuan Speaker, Ahli Yang Berhormat Bukit 
Gelugor menimbulkan isu yang baru, berkenaan dengan tafsiran ‘order five’.  Itu belum lagi 
diputuskan oleh Tuan Speaker dan tidak boleh menyatakan... 

Tuan Yang di-Pertua:  Ahli Yang Berhormat Puchong saya sudah membuat 
keputusan. 

Tuan Gobind Singh Deo [Puchong]:  Bila? 

Tuan Yang di-Pertua:  Cuma Ahli Yang Berhormat tidak dengar keputusan saya. 

Tuan Gobind Singh Deo [Puchong]:  Saya hendak dengar keputusan hari ini! 

Tuan Yang di-Pertua:  Saya kata keputusan saya adalah muktamad.  Angkat 
sumpah semua itu adalah sah. 

Tuan Gobind Singh Deo [Puchong]:  Berkenaan dengan isu order five.  Sama 
ada ianya perlu diadili... 

Tuan Yang di-Pertua:  Ahli-ahli Yang Berhormat, semua Ahli Yang Berhormat 
yang mengangkat sumpah itu sah.  Ahli Yang Berhormat dari Puchong tolong duduk.  
Jangan ganggu persidangan kita yang pertama pada hari ini.  Banyak peluang lagi untuk 
bercakap. 

Tuan Gobind Singh Deo [Puchong]:  Nampaknya Tuan Speaker tidak mahu 
membuat keputusan berkenaan isu ini.  

Tuan Yang di-Pertua:  Tolong duduk Yang Berhormat Puchong.  [Disampuk] 
Saya sudah memberi jawapan.  Keputusan saya adalah muktamad.  Tolong duduk Yang 
Berhormat Puchong.  [Dewan riuh]  

Ahli-ahli Yang Berhormat, tolong senyap.  Kalaulah Ahli-ahli Yang Berhormat 
dalam Dewan yang mulia ini tidak menghormati keputusan Speaker, siapa pun yang diminta 
untuk duduk di atas ini tidak akan kesampaian kerana masing-masing cuba untuk 
menegakkan benang yang basah.  Saya rasa kuasa saya sebagai Tuan Yang di-Pertua 
duduk di sini, apabila saya mengatakan senyap, harus semua senyap.  Apabila saya 
katakan saya membuat keputusan muktamad maka ianya adalah muktamad. 

  Sudah pun saya buat keputusan bahawa apa pun yang disebut oleh Ahli-ahli 
Yang Berhormat menimbulkan point of order, angkat sumpah pada dua hari yang lalu 
adalah muktamad.  



3. Tuan Yang di-Pertua: Ahli Berhormat daripada Kinabatangan, tolong. [Tepuk] Sewaktu Tuan Yang di-Pertua bercakap, tiada siapa yang dibenarkan untuk mengganggu. Itu peraturan tetap kita. Sila, point of order. Tuan Gobind Singh Deo [Puchong]: Tuan Speaker dengan izin Tuan Speaker, tadi apa yang diminta oleh Ahli Berhormat Bukit Gelugor, adalah perkara yang baru dan perlu dibawa kepada perhatian dewan ini. Tuan Speaker harus memberi satu keputusan berkenaan dengan isu yang dibangkitkan oleh Ahli Berhormat Bukit Gelugor. Tuan Yang di-Pertua: Yang Berhormat Puchong, Ahli-ahli Yang Berhormat. Tuan Gobind Singh Deo [Puchong]: Saya belum habis lagi Tuan Speaker. Saya juga diberi hormat dan dibenarkan habis sebelum Tuan Speaker mencelah. Tuan Yang di-Pertua: Yang Berhormat daripada Puchong, saya tahu apa yang Ahli Yang Berhormat akan cakap iaitu menyokong dengan cadangan Yang Berhormat Bukit Gelugor. Tuan Gobind Singh Deo [Puchong]: Saya belum cakap lagi, biar saya cakap Tuan Speaker kalau boleh. Yang saya kata ialah yang Berhormat Bukit Gelugor menimbulkan isu yang baru. Tuan Yang di-Pertua: Saya mahu dengar isu baru daripada Yang Berhormat Puchong ini. Sila. [Tepuk]. Tuan Gobind Singh Deo [Puchong]: Tuan Speaker, Ahli Yang Berhormat Bukit Gelugor menimbulkan isu yang baru, berkenaan dengan tafsiran 'order five'. Itu belum lagi diputuskan oleh Tuan Speaker dan tidak boleh menyatakan... Tuan Yang di-Pertua: Ahli Yang Berhormat Puchong saya sudah membuat keputusan. Tuan Gobind Singh Deo [Puchong]: Bila?. Tuan Yang di-Pertua: Cuma Ahli Yang Berhormat tidak dengar keputusan saya. Tuan Gobind Singh Deo [Puchong]: Saya hendak dengar keputusan hari ini!. Tuan Yang di-Pertua: Saya kata keputusan saya adalah muktamad. Angkat sumpah semua itu adalah sah. Tuan Gobind Singh Deo [Puchong]: Berkenaan dengan isu order five. Sama ada ianya perlu diadili... Tuan Yang di-Pertua: Ahli-ahli Yang Berhormat, semua Ahli Yang Berhormat yang mengangkat sumpah itu sah. Ahli Yang Berhormat dari Puchong tolong duduk. Jangan ganggu persidangan kita yang pertama pada hari ini. Banyak peluang lagi untuk bercakap. Tuan Gobind Singh Deo [Puchong]: Nampaknya Tuan Speaker tidak mahu membuat keputusan berkenaan isu ini. Tuan Yang di-Pertua: Tolong duduk Yang Berhormat Puchong. [Disampuk] Saya sudah memberi jawapan. Keputusan saya adalah muktamad. Tolong duduk Yang Berhormat Puchong. [Dewan riuh]. Ahli-ahli Yang Berhormat, tolong senyap. Kalaulah Ahli-ahli Yang Berhormat dalam Dewan yang mulia ini tidak menghormati keputusan Speaker, siapa pun yang diminta untuk duduk di atas ini tidak akan kesampaian kerana masing-masing cuba untuk menegakkan benang yang basah. Saya rasa kuasa saya sebagai Tuan Yang di-Pertua duduk di sini, apabila saya mengatakan senyap, harus semua senyap. Apabila saya katakan saya membuat keputusan muktamad maka ianya adalah muktamad. Sudah pun saya buat keputusan bahawa apa pun yang disebut oleh Ahli-ahli Yang Berhormat menimbulkan point of order, angkat sumpah pada dua hari yang lalu adalah muktamad.